ওয়েব ডেস্ক: বাতিল হয়ে গেল বিকাশ ভট্টাচার্যের মনোনয়ন। ফলে রাজ্যসভা ভোটে এরাজ্যের কংগ্রেস প্রার্থী প্রদীপ ভট্টাচার্যের মনোনয়ন একরকম পাকা। শুক্রবার মনোনয়ন দাখিলের সময় অতিরিক্ত হলফনামা দিতে বিকাশ দেরি করেন বলে অভিযোগ। একাধিকবার শুনানির পরেও এই বিতর্কের মীমাংসা হয়নি। আজ সকালে চূড়ান্ত শুনানি হয়। সেখানে বাম শিবির অনিচ্ছাকৃত ত্রুটির যুক্তি খাড়া করলেও তা গ্রাহ্য করেনি নির্বাচন কমিশন। একযোগে মনোনয়নের তীব্র বিরোধিতা করে কংগ্রেস ও তৃণমূল। বিকাশ অসম্পূর্ণ মনোনয়ন পত্র জমা দিয়েছেন। এই যুক্তিতে মনোনয়ন বাতিল করে দেয় কমিশন। উল্লেখ্য, এর আগে রিটার্নিং অফিসার দাবি করেছিলেন, নির্ধারিত সময় পেরিয়ে যাওয়া পর অতিরিক্ত হলফনামা জমা দিয়েছেন বিকাশরঞ্জন ভট্টাচার্য। বাম শিবির এই অভিযোগ মানতে নারাজ। অতিরিক্ত হলফনামা বিকাশরঞ্জন ভট্টাচার্যের ক্ষেত্রে প্রযোজ্য নয় বলে দাবি তাদের।